**ΑΝΑΚΟΙΝΩΣΗ**

(ΑΙΤΗΣΕΙΣ ΛΗΨΗΣ ΠΙΣΤΟΠΟΙΗΤΙΚΩΝ ΑΠΟ ΤΟ ΠΡΩΤΟΔΙΚΕΙΟ ΚΑΙ

 ΕΙΡΗΝΟΔΙΚΕΙΟ ΒΟΛΟΥ)

Ενημερώνουμε τους κ.κ. Συναδέλφους ότι (κατόπιν σχετικής συνεννόησης με την Διεύθυνση και την Γραμματεία του Πρωτοδικείου και του Ειρηνοδικείου Βόλου και με σκοπό την αποτροπή συνωστισμού στους χώρους του Πρωτοδικείου και του Ειρηνοδικείου Βόλου) αντί της αυτοπρόσωπης υποβολής τους δύνανται να καταθέτουν Αιτήσεις χορήγησης πιστοποιητικών αρμοδιότητας του Πρωτοδικείου και Ειρηνοδικείου Βόλου (ενδεικτικά, περί μη δημοσίευσης διαθήκης, μη αποποίησης κληρονομίας, μη ασκήσεως ενδίκων μέσων κλπ.) μέσω ηλεκτρονικού ταχυδρομείου, αποστέλλοντας τις αιτήσεις στα ακόλουθα e-mail:

Πρωτοδικείο: volosprotpolitiko@gmail.com τηλ. 2421023634

Ειρηνοδικείο: eirhnodikeiovolou@gmail.com τηλ. 2421039304

Σημειώνεται ότι μαζί με την αίτηση αντιστοίχου περιεχομένου, οι ενδιαφερόμενοι θα πρέπει να επισυνάπτουν απαραιτήτως, φωτοτυπικό αντίγραφο και των δύο όψεων της αστυνομικής ταυτότητάς του/των αιτούντων πλέον των λοιπών δικαιολογητικών εγγράφων (ανεξάρτητα εάν η αίτηση υπογράφεται από τον/την ίδιο τον αιτούντα ή τον/την πληρεξούσιο δικηγόρο του/της). Στην αίτηση θα αναφέρεται και τηλέφωνο επικοινωνίας του αιτούντος.

 Για τον Δ.Σ.Β.

Ο Πρόεδρος Ο Γεν. Γραμματέας

Χρήστος Στρατηγόπουλος Βασίλειος Μπακαλιάνος